**TALLINNA TOOMKOOLI PÄEVAKAVA JA TÖÖKORRALDUS**

**1. Päevakava ja töökorraldus koolipäeva ajal**

1.1 Tallinna Toomkooli päevakava koosneb õppetööst, huvitundidest, ainetunnivälistest tegevustest ja õppekava toetavatest ühisüritustest.

**2. Ettevalmistus koolipäevaks**

2.1 Koolimaja uste avamise eest kell 7.45 vastutab korrapidaja õpetaja.

2.2 Tundideks ettevalmistus, vajadusel konsultatsioonid aineõpetajatega, info edastamine kooli personalile kell 7.45–8.05.

2.3 Õppetöö algab 8.15.

2.4 Õpetaja on kohal hiljemalt 10 minutit enne oma tunni algust.

**3. Õppetöö**

3.1 Õppetöö algusest annab märku õpetaja.

3.2 Õppetunni lõpetab õpetaja.

3.3 Õppetunnid toimuvad järgmise graafiku järgi:

1.–4. klassid

1. tund 8.15–9.00

2. tund 9.10–9.55

3. tund 10.05–10.50

4. tund 11.10–11.55

5. tund 12.05–12.50

6. tund 13.00–13.45

7. tund 14.00–14.45

8. tund 15.00–15.45

5.–9. klassid

1. tund 8.15–9.00

2. tund 9.10–9.55

3. tund 10.05–10.50

4. tund 11.00–11.45

5. tund 11.55–12.40

6. tund 13.00–13.45

7. tund 14.00–14.45

8. tund 15.00–15.45

Apteegi koolimajas on söögivahetunni algus:

10.50, 11.45

Rüütli koolimajas on söögivahetunni algus:

10.50, 11.45, 12.50

3.4 Vahetunni pikkus on vähemalt 10 minutit ning söögivahetunni pikkus vähemalt 20 minutit.

**4. Pikapäevarühma tegevus**

4.1 Pikapäevarühm 1.–3. klassini tegutseb E–N kell 12.00–17.30.

4.2 Enne pikapäevarühma õppetöö algust on vabategevus kooli ruumides või õues klassijuhataja/aineõpetaja valve all.

4.3 Vajadusel saavad õpilased olla pikapäevarühmas, kui nad ootavad oma huviringe.

**5. Huvitegevus**

5.1 Tallinna Toomkooli huviringid, milles osalevad erinevate klasside õpilased, toimuvad üldjuhul õppepäeva lõpus.

5.2 MTÜ Miikaeli Ühenduse poolt pakutavad inglise keele huvitunnid toimuvad kõikidele Tallinna Toomkooli õpilastele õppepäeva jooksul.

5.3 Kui õpilane esindab kooli linnas, maakonnas või riigis, teavitab ringijuht sellest klassijuhatajat ning korraldab koostöös direktoriga käskkirjalise vormistamise.

**6. Korrapidamine**

6.1 Korrapidajaõpetaja tööpäev algab kell 7.45.

6.2 Kooli tööpäeva aitavad korraldada korrapidajaõpetajad.

6.3 Korrapidajaõpetaja tagab koostöös klassijuhatajatega korra hoidmise enne tundide algust, vahetundide ajal ja tundide lõppedes.

**7. Kooli juhtimine**

7.1 Kooli tööpäeva juhib direktor, tema äraolekul direktori poolt määratud töötaja.

**8. Koolimajast lahkumine ja uste sulgemine**

8.1 Peale koolipäeva lõppu kontrollib klassijuhataja/viimase tunni aineõpetaja, et kõik tuled on kustutatud, veekraanid suletud, aknad kinni ja uksed lukustatud.

8.2 Koolihoone valvesüsteemi töökorralduse eest vastutab majandusjuhataja.

**9. Juhendatud õppe (e-õpe) korraldus**

9.1. E-õpet võib teha nii õppe-kasvatuslikel eesmärkidel kui ka tervisekaitse abinõuna. Direktor kooskõlastab juhendatud õppe kuupäevad tervisekaitselistel eesmärkidel Terviseameti ja kooli pidajaga ning õppe-kasvatuslikel eesmärkidel õppenõukoguga.

9.2. Juhendatud õppe (mis võib olla ka e-õpe) korral õpilased kooli ei tule. Õppetöö toimub kodus.

9.2.1. Õpilastele toimuvad e-tunnid või antakse ülesanne. Kodused tööd, e-tunni toimumise aeg ja e-keskkond teatakse õpilasele hiljemalt kell 17.00 eelmise päeva õhtuks. Tunnitöö kantakse Stuudiumi päevikusse hiljemalt tunni toimumise ajal.

9.2.2. E-tunni läbiviimiseks valib õpetaja sobiva keskkonna (Stuudium, Zoom, Skype, Learningapps, Opiq, vms.).

9.2.3. Kui e-tund toimub, siis samal ajal kui see on tunniplaanis. Tunni pikkus on 20-40 minutit, mis võib olla kombineeritud iseseisva tööga.

9.2.4. Õpetaja annab Stuudiumi kaudu teada, kas e-tund on õpilasele kohustuslik. Kohustuslikust e-tunnist puudumine märgitakse e-kooli. Puudumist haiguse korral või mõnel muul mõjuval põhjusel põhjendab lapsevanem Stuudiumis.

9.2.5. Kui õpetaja on tervislikel põhjustel karantiinis ja talle ei ole võimalik kooli poolt leida asendajat, aga õpilased viibivad koolis, siis võib õpetaja viia läbi e-tunde kodust. Kool määrab klassiruumi abiõpetaja, kes aitab koolis tundi korraldada.

9.2.6. Õpetajad arvestavad ülesannete mahu puhul õpilase üksinda töötamise võimet. Üldjuhul õppepäeva ülesannetele lisaks koduseid ülesandeid ei anta.

9.2.7. Info jagamine ja e-õppe korraldus lastevanematele, õpetajatele ja õpilastele toimub Stuudiumi kaudu. Lisaks on õpetajate e-posti aadressid leitavad kooli kodulehelt.

9.2.8. Õpetajad on õpilastele kättesaadavad tunniplaanis oleva tunni ajal (konsultatsiooni võimalus), kui õpetajaga ei ole kokku lepitud teisiti.

9.3. Hindamine ja tagasiside juhendatud õppe korral peab olema vahetu ja pidev.

9.3.1. Teadmiste omandamise kontroll ja tagasiside toimub koostöös aineõpetajaga.

9.3.2. Juhendatud õppe korral hinnatakse õpilasi vastavalt ülesandele ning õpilasel on kohustus oma töid esitada kas kokkulepitud ajaks või hiljem koolis kui juhendatud õpe (e-õpe) lõpeb.

9.3.3. Õppetööga seotud võlgnevusi saab likvideerida juhendatud õppe ajal või hiljem kontaktõppes.

9.3.4. Hindamine toimub vastavalt Tallinna Toomkooli hindamisjuhendile, kui õpetaja ja õpilane ei ole teisiti kokku leppinud.

9.3.5. Õpetajal on õigus kontrollida ja hinnata iseseisvat tööd.

9.4. Info jagamine õpilastele, vanematele ja õpetajatele peab olema piisav ja operatiivne.

9.5. Koostöös toitlustajaga võimaldatakse peredel saada juhendatud õppe korral (mis on pikem kui üks e-õppe päev) toidupakk. Toidupakkide jagamise info antakse peredele edasi Stuudiumi kaudu.

9.6. E-tunni reeglid

9.6.1. Õpetajal ja õpilasel on kaamera sisse lülitatud.  
9.6.2. Õpetajal ja õpilasel on mikrofon on sisse lülitatud tema kõnelemise ajal.

9.6.3.E-tunnis kehtivad üleüldised Toomkooli kodukorra reeglid (viisakas suhtlemine õpetaja ja kaasõpilastega, kodused tööd tehtud, õppevahendid olemas, aktiivne tunnis osalemine jne.), mida on võimalik täita. E-tunnis võib õpilane kanda koolivormist erinevat muud korrektset riietust.

9.6.4. Tehniliste probleemide korral (kaamera puudub vms) annab õpilane või lapsevanem eelnevalt õpetajale teada.

9.7. Huvitegevust ja pikapäevarühma juhendatud õppe korral koolimajas ei toimu.